નવી દિલ્હી: ભારતે રશિયાને ચેતવણી આપતાં જણાવ્યું છે કે જો ભારતને એનએસજીમાં સદસ્યતા નહિ મળે તો તે પરમાણુ ઊર્જા વિકાસના કાર્યક્રમમાં વિદેશી પાર્ટનરોને સહયોગ આપવાનું બંધ કરી દેશે. ભારતે આ અંગે રશિયાને ચેતવણી આપતાં જણાવ્યું છે કે આવી પરિસ્થિતિમાં ભારત રશિયા સાથે કુડનકુલમ પરમાણુ ઊર્જા પરિયોજનાના પાંચમા અને છઠ્ઠા રિએક્ટર યુનિટને વિક‌િસત કરવા અંગે થયેલા એમઓયુ પર પણ અસર થઈ શકે તેમ છે. ભારતને એ વાતની ખાતરી થઈ છે કે રશિયા ભારતને એનએસજીમાં સદસ્યતા અપાવવા માટે તેની ક્ષમતાનો પૂરો ઉપયોગ કરતું નથી. તેથી ભારતે પણ તેનું વલણ કડક બનાવી આ અંગે રશિયાને ચીમકી આપી છે.